એમ છતાં ભારતીય ન્યૂઝ ચેનલો અને સમાચારપત્રોમાં આ સંદર્ભે કોઈ સમાચાર દેખાતાં નથી. એનું એક કારણ એવું પણ છે કે ઘણી પ્રતિષ્ઠિત મીડિયા સંસ્થાઓ પર પણ આરોપ લાગ્યાં છે.

ન્યૂઝ વેબસાઇટ કોબ્રાપોસ્ટે તાજેતરમાં જ મીડિયા સંસ્થાઓ પર એક સ્ટિંગ ઓપરેશન કર્યું છે. 

કોબ્રાપોસ્ટ વેબસાઇટ સ્ટિંગ ઓપરેશન આધારે દાવો કરે છે કે દેશના મોટા મીડિયા સમૂહો શાસક પક્ષ ભાજપ તરફ ઝુકાવ ધરાવે છે.

સાથેસાથે સ્ટિંગ ઓપરેશનમાં ઘણાં પત્રકારો પણ પૈસા માટે રાજકીય એજન્ડા આગળ વધારવા તત્પર જોવા મળ્યા.

સ્ટિંગને 'ઑપરેશન 136' નામ કેમ આપ્યુ?

કોબ્રાપોસ્ટ એક નાનું પણ વિવાદાસ્પદ મીડિયા સમૂહ છે જે પોતાના અંડરકવર સ્ટિંગ ઑપરેશન માટે ચર્ચામાં રહે છે.

પોતાને નોન-પ્રૉફિટ મેકિંગ ન્યૂઝ સમૂહ ગણાવતું કોબ્રાપોસ્ટ માને છે કે ભારતમાં પત્રકારત્વ એટલું વધી ગયું છે કે તેનું મહત્ત્વ ઓછું થઈ ગયુ છે.

કોબ્રાપોસ્ટે પોતાના સ્ટિંગને 'ઑપરેશન 136' નામ આપ્યું છે. જોકે વર્ષ 2017ની વર્લ્ડ પ્રેસ ફ્રીડમ રેન્કિંગમાં ભારતનું 136મું સ્થાન હતું.

કોબ્રાપોસ્ટ પ્રમાણે તેમની રેકોર્ડિંગ્ઝ દેખાડે છે કે ભારતના મોટા મીડિયા સમૂહો પૈકી કેટલાંક સમૂહ "લોકોમાં સાંપ્રદાયિકતા ફેલાવવ... બીજા 4000 અક્ષરો માટે લેખ ચાલુ રાખો:
ાની સાથે કોઈ એક રાજકીય પક્ષની તરફેણમાં ચૂંટણીના પરિણામ આવે એવા પ્રયાસો કરવા" તૈયાર છે.

આ મીડિયા સમૂહો પૈસા માટે કંઈ પણ કરવા તૈયાર છે.

આ પ્રકારના અંડરકવર સ્ટિંગ ઑપરેશન મોટાભાગે વિશ્વાસ કરવા લાયક હોતા નથી.

આપને આ પણ વાંચવું ગમશે 

આ પ્રકારના ઑપરેશનના વીડિયોનું એડિટિંગ કરીને સવાલો અને જવાબોને બદલી શકાય છે.

કોબ્રાપોસ્ટના એક અંડરકવર રિપોર્ટર પુષ્પ શર્મા કહે છે કે તેમણે ભારતના 25થી વધુ મીડિયા સમૂહો સાથે સંપર્ક કર્યો અને બધાંને એકસરખી ઓફર કરી.

સ્ટિંગ ઑપરેશનમાં દાવો કરતા તેઓ કહે છે કે, તેઓ એવા એક આશ્રમ અને સંગઠનના સભ્ય છે, જેની પાસે બહુ પૈસા છે.

આ સંગઠન આગામી ચૂંટણીમાં હિન્દુ રાષ્ટ્રવાદી પાર્ટી ભાજપનો વિજય સુનિશ્ચિત કરવા માટે જોઈએ એટલાં પૈસા આપવા તૈયાર છે.

પુષ્પ શર્માનું કહેવું છે કે તેમણે મીડિયા સમૂહો સમક્ષ આશ્રમ તરફથી ત્રણ પ્રકારની રણનીતિ રજૂ કરી હતી.

એ રણનીતિ શું હતી?

પુષ્પ શર્માએ મીડિયા સંસ્થાઓને પ્રસ્તાવ આપ્યા કે 'સૉફ્ટ હિન્દુત્વ'ને પ્રમોટ કરે, એ માટે ભગવાન કૃષ્ણ અને ભગવદ્ ગીતાની કથાઓને પ્રમોટ કરી શકાય.

ત્યારબાદ બીજા તબક્કામાં ભાજપના રાજકીય વિરોધીઓ, વિશેષ રીતે કોંગ્રેસ અધ્યક્ષ રાહુલ ગાંધી પર નિશાન સાધવામાં આવે.

પછી ત્રીજા અને અંતિમ તબક્કામાં હિન્દુત્વના પૉસ્ટર બૉયની છબી ધરાવતા નેતાઓના ભાષણ પ્રમોટ કરવામાં આવે.

પુષ્પ શર્માએ કેટલાંક પત્રકારોને એવું પણ સમજાવ્યું કે ત્રીજા તબક્કા પાછળ એવો વિચાર છે કે તેનાથી મતદારોનું ધ્રુવીકરણ કરવું, જેથી ફાયદો ભાજપને મળે. 

વાઇરલ વીડિયો અને જિંગલ્સ

કોબ્રાપોસ્ટની વેબસાઇટ કહે છે કે, તેમણે ટાઇમ્સ ઑફ ઇન્ડિયા જેવા દિગ્ગજ અખબાર સાથે પણ વાતચીત કરી, જે ભારત જ નહીં, વિશ્વમાં સૌથી વધારે વેચાતુ અખબાર છે.

તે સિવાય અંગ્રેજી અખબાર ધી ન્યૂ ઇન્ડિયન એક્સપ્રેસ અને ઇન્ડિયા ટુડે ગ્રૂપનો પણ સંપર્ક કર્યો જે દેશની ઘણી લોકપ્રિય ટીવી ચેનલો ચલાવે છે.

હિન્દી ભાષાના અખબાર અને પ્રાદેશિક મીડિયા સમૂહોનો પણ સંપર્ક કર્યો હતો.

કોબ્રાપોસ્ટ પ્રમાણે બે સંસ્થાઓને બાકાત કરતા બે ડઝનથી વધારે મીડિયા સમૂહોએ કહ્યું કે આ અંગે તેઓ વિચાર કરશે.

કોબ્રાપોસ્ટ વેબસાઇટ પર પ્રકાશિત સ્ટોરીમાં મીડિયા કર્મચારી, તંત્રી અને પત્રકાર વાત કરતા જોવા મળે છે કે તેઓ પુષ્પ શર્માના પ્રસ્તાવ પર કેવી રીતે કામ કરી શકશે.

હિન્દુત્વના એજન્ડા માટે અલગ-અલગ ટીમ

મીડિયા સમૂહોએ અલગ-અલગ સૂચનો આપ્યાં, જેમાં અઘોષિત 'એડિટોરિઅલ પેઇડ ન્યૂઝ' અને...